Ilidža
Ilidža je naseljeno mjesto i sjedište istoimene općine u Bosni i Hercegovini, zapadno od glavnog grada Sarajeva. Prema popisu iz 2013. godine, broji 66.730 stanovnika u 12 naseljenih mjesta. Administrativno pripada Kantonu Sarajevo, ondosno Federaciji Bosne i Hercegovine (FBiH). Poznata je prije svega po Vrelu Bosne, izvorišnom dijelu istoimene rijeke, te banjsko-hotelskom kompleksu izgrađenom tokom austrougarskog perioda. Ilidža je predgrađe Sarajeva, glavnog grada Bosne i Hercegovine, od kojeg je udaljeno desetak kilometara. Do 1995. godine bila je gradska općina grada Sarajeva.